La regidoria de Joventut i Infància amplia els horaris dels programes d'oci alternatiu a tota la setmana
11 de novembre 2019

![](/media/1uafxjuv/83-img_5882.jpg)  
  

La regidoria de Joventut i Infància amplia els horaris dels programes d'oci alternatiu a tota la setmana. Es tracta d'una demanda que han fet els diferents grups de participació de l'àrea. D'esta manera, a més dels caps de setmana, el Casal Jove del Port de Sagunt i el Centre Cultural Mario Monreal de Sagunt oferiran també este servici d'oci alternatiu, saludable i gratuït entre setmana per a jóvens de 8 a 21 anys.

L'objectiu és oferir este espai de socialització, lúdic i d'aprenentatge totes les vesprades de la setmana, excepte diumenges, una petició que es va incloure en els plans de Joventut i Infància i que ara, la regidoria cumplix.

D'esta manera, el departament crea el Esplai Jove Obert i Ludi Esplai, dos espais d'oci, de 8 a 14 anys (dimarts, dijous i dissabte) i de 14 a 21 anys (dilluns, dimecres i divendres), des de les 17.00 fins a les 21.00 hores, amb jocs tradicionals, futbolí, tornejos de videojocs, jocs de taula, etc. A més, la regidoria posa a disposició diversos monitors per a dinamitzar els dos centres a les vesprades amb activitats i tallers.

*   [](http://www.facebook.com/sharer.php?u=https://aytosagunto.es/va/actualitat/la-regidoria-de-joventut-i-infancia-amplia-els-horaris-dels-programes-d-oci-alternatiu-a-tota-la-setmana/ "Facebook")
*   [](http://twitter.com/share?url=https://aytosagunto.es/va/actualitat/la-regidoria-de-joventut-i-infancia-amplia-els-horaris-dels-programes-d-oci-alternatiu-a-tota-la-setmana/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-regidoria-de-joventut-i-infancia-amplia-els-horaris-dels-programes-d-oci-alternatiu-a-tota-la-setmana/ "Linked In")
*   [](mailto:?body=https://aytosagunto.es/va/actualitat/la-regidoria-de-joventut-i-infancia-amplia-els-horaris-dels-programes-d-oci-alternatiu-a-tota-la-setmana/)